stanford-oval/wikipedia huggingface dataset:
Eliza R. Snow

Eliza Roxcy Snow n. 1870
Eliza Roxcy Snow Smith Young (21. tammikuuta 1804 – 5. joulukuuta 1887) oli eräs merkittävimpiä naisia 1800-luvun Myöhempien aikojen pyhien Jeesuksen Kristuksen kirkossa. Hän oli lahjakas ja juhlittu runoilija, joka kuvasi runoissaan MAP-kirkon alkuaikojen historiaa, luonnon kauneutta ja herkkyyttä, ihmisen ja Jumalan välistä suhdetta, Jeesuksen Kristuksen työtä sekä Jumalan persoonaa. Useat Eliza Snown runoista on sävelletty, ja ne kuuluvat nykyään MAP-kirkon lauluaarteistoon. Hänen runoistaan kuuluisin lienee Jumalan ominaisuuksia ja taivaallista Isää ja äitiä kuvaava runo "Isä taivaan".
Eliza Snow oli kirkon viidennen presidentti Lorenzo Snown sisar. Hän oli sekä kirkon perustajan profeetta Joseph Smithin että kirkon toisen presidentin Brigham Youngin vaimo moniavioisessa liitossa. Hän toimi myös kirkon naisjärjestön, Apuyhdistyksen toisena johtajana Joseph Smithin vaimon Emma Hale Smithin jälkeen vuodesta 1866 aina kuolemaansa asti.
Eliza Snow syntyi Becketissä, Massachusettsissa Oliver ja Rosetta Snown toisena lapsena. Elizan ollessa kahden vuoden ikäinen perhe muutti Mantuaan, Ohioon, jossa hänen pikkuveljensä Lorenzo syntyi. Vuonna 1835 Eliza liittyi MAP-kirkkoon ja muutti kirkon keskuspaikkaan Kirtlandiin, jossa hän tuki taloudellisesti valmistumassa olevan Kirtlandin temppelin rakentamista. Myöhemmin hän muutti kirkon johtajien mukana ensin Adam-ondi-Ahmanin laaksoon Missouriin ja sitten Nauvoohon, Illinoisiin, jossa hän toimi opettajana. Eliza Snow vihittiin avioliittoon Joseph Smithin kanssa 29. kesäkuuta 1842. Joseph Smithin saatua surmansa väkivaltaisen joukon käsissä 27. kesäkuuta 1844 Eliza meni avioliittoon Brigham Youngin kanssa, tosin vain "täksi ajaksi", ei "iankaikkisuudeksi", kuten profeetta Smithin kanssa. Hän muutti uuden aviomiehensä mukana Suuren suolajärven laaksoon, nykyiseen Utahiin vuonna 1847. Lapseton Eliza muutti asumaan Brigham Youngin kotitaloon, Leijonataloon. Hän kuoli Salt Lake Cityssä 5. joulukuuta 1887.
Wikimedia Commonsissa on kuvia tai muita tiedostoja aiheesta .
ER-kaavio

MMORPG-pelin entiteettien tiedot ja niiden keskenäiset suhteet ER-mallina.
ER-kaavio tai ER-malli (engl. Entity–Relationship model) on entiteettien suhteita kuvaava malli, mutta yleisemmin sitä käytetään tietokantojen suunnittelussa ja mallintamisessa. ER-kaavion kehitti Peter Chen, ja se julkaistiin vuonna 1976. Chenin malli on laajimmin tunnettu, vaikka muita esitystapoja on ollut jo ennen Chenin versiota.
ER-kaavion tehtävä on kuvata tietorakenteita graafisessa muodossa.
Keskeisimpiä elementtejä ovat neliskulmaiset laatikot, jotka kuvaavat jotain kohdetta; luokkaa tai tietokannan taulua (eli entiteettiä). Jokaisella entiteetillä on myös ominaisuustietoja (attributteja), joita kuvataan ja eritellään ellipsin muodolla.
Attribuuttitiedoissa on useimmiten käytössä seuraava merkintätapa:
Pääavaimet alleviivataan
Ns. heikon entiteetin tunniste alleviivataan katkoviivalla
Moniarvoinen attribuutti ympäröidään kahdella viivalla
Muista attribuuteista johdettavat arvot ympäröidään katkoviivalla
Koska entiteetit ovat keskenään (käytännössä aina) erilaisissa suhteissa, kuvataan suhteita vinoneliön muotoisilla kuvioilla. Suhteen ohessa määritellään myös tietojen keskinäinen suhde (Esimerkiksi yhden-suhde-moneen: 1:n). Suhteiden kuvaamiseen ei ole yhtä vakiintunutta tapaa, vaan merkintätavat vaihtelevat symboleista kirjaimiin ja numeroihin.
Aiheesta muualla

Kuvia tai muita tiedostoja aiheesta ER-kaavio Wikimedia Commonsissa
Egyptin 26. dynastia

Egyptin 26. dynastia eli saisilainen kausi oli kausi Egyptin historiassa. Kun Assyria romahti 612 eaa., Egypti yritti Psammetik I:n ja Nekau I:n aikana vallata takaisin alueita Lähi-idästä palauttaakseen suurvalta-asemansa, mutta Nebukadressar II:n johtaman Babylonian nouseva mahti ajoi egyptiläiset pois. Kaikilla tieteen ja taiteen aloilla otettiin malliksi vanha valtakunta. Vuonna 525 eaa. persialaiset kukistivat Egyptin.
Egyptin 26. dynastian hallitsijat

| Nimi | Aika |
| --- | --- |
Nekau I: 672 eaa. – 664 eaa.
Psammetik I (Wahibre): 664 eaa. – 610 eaa.
Nekau II (Wehemibre): 610 eaa. – 595 eaa.
Psammetik II (Neferibre): 595 eaa. – 589 eaa.
Apries (Haaibre): 589 eaa. – 570 eaa.
Amasis II (Khnemibre): 570 eaa. – 526 eaa.
Psammetik III (Ankhkaenre): 526 eaa. – 525 eaa.
Elwood Hillis

Elwood Hillis vuonna 1971.
Elwood Haynes Hillis (6. maaliskuuta 1926 Kokomo, Indiana – 4. tammikuuta 2023 Windsor, Colorado) oli yhdysvaltalainen republikaanisen puolueen poliitikko. Hän syntyi Kokomossa, Indianassa, ja sai lakimieskoulutuksen.
Hillis palveli Yhdysvaltain armeijassa vuosina 1944–1946. Hän istui Yhdysvaltain edustajainhuoneessa vuosina 1971–1987, mutta ei ollut uudelleen ehdolla vaaleissa 1986.
Columbia Records

| Columbia Records |
| --- | --- |

Emoyhtiö:  Sony Music
Perustettu:  1887
Tilanne:  aktiivinen
Jakelijat:  Sony Music
Tyylilajit:  monia
Kotimaa:  Yhdysvallat
Sijainti:  New York
Kotisivu
Infobox OKNimi-testi OK: 
Columbia Records on yhdysvaltalais-englantilainen levy-yhtiö. Yhtiö perustettiin vuonna 1888 ja se on vanhin yhtäjaksoisesti toiminut levy-yhtiö. Nykyään se on Sony Music Entertainmentin tytäryhtiö.
Historia > Columbian omistajan vaihdos

Vuonna 1931, englantilainen Columbia Graphophone Company yhdistyi Graphophone Company-yhtiön kanssa josta muodostui sähköinen&musiikillinen teollinen yhtiö (EMI). EMI oli pakotettu myymään Amerikan Columbia toiminnot Grissby-Gronow Company-yhtiölle, mutta joka koki huonoja aikoja. Merkittävä markkinointituote oli Columbian "Royal Blue Record". Royal Bluesin valmistamat levyt 1932–1935 olivat suosittuja keräilijöiden ja musiikinharrastajien keskuudessa.
"Pitkäsoittolevy" oli 10" kokoinen 78 rpm nopeudella toistettava levy, jonka soittoaika oli noin 1,5 tuntia. Columbian tuotanto hidastui, kun vuonna 1934, Griggsby-Gronow meni konkurssiin ja oli pakotettu myymään Columbia 75 000 USD hinnalla American Records Corporation (ARC)-yhtiölle. Tämä kauppa sisälsi valmiiksi Brunswick levy-yhtiön nimen ja Columbia oli karkottanut hitaammat myyjät kuten Havaijimusiikin Andy Ionan ja vielä tuntemattoman Benny Goodmannin. Vuoden 1936 loppupuolella yleisesti tajuttiin toiminnan jatkumisen mahdottomuus ja yhtiön toiminta heikkeni.
Historia > CBS ottaa vallan

Vuonna 1938 ARC, mukana Columbia-yhtiö myytiin Columbia Broadcasting System:ille William S. Paleyn ostamana 700 000 Yhdysvaltain dollarilla. CBS uudisti Brunswickin nimen ja Okeh nimen ja saivat paikan Violan-yhtiössä. Columbian kauppamerkki oli tästä lähtien 1950-luvun loppupuolelle kaksi yhdistynyttä ympyrää, jonka vasemmassa ympyrässä oli maaginen nuotti ja CBS mikrofoni oikeassa ympyrässä. The Royal Blues nimet esiintyivät tummanpunaisella pohjalla. Sininen Columbian nimi oli pidetty klassisen musiikin Columbian Mestareiden Levyjen tunnuksena.
Historia > LP-levytuotanto

Vuonna 1948 Columbia aloitti pitkäsoitto LP formaatin tuotannon, levyn joka pyöri 33,3 kierrosta minuutissa, josta tuli standardi gramofonilevyille puoleksi vuosisadaksi. Columbian LP:ille oli tarkoitettu tallennettaviksi osa klassisen musiikin suuria teoksia. Varhaisilla albumeilla esiintyivät Eugene Ormandy ja Philadelphian orkesteri, Bruno Walter ja New Yorkin Philharmoninen orkesteri, ja Sir Thomas Beecham ja Royal Philharmonic Orchestera
Historia > 1950-luvulla

Mitch Miller solmi sopimukset Mercuryn kuuluisimpien artistien kanssa kuten Frankie Laine, Tony Bennett, Guy Mitchell, Johnnie Ray, The Four Lads, Rosemary Clooney ja Johnny Mathis. Vuonna 1955, Columbia korvasi mikrofoni/maagiset nuotit logon uudella modernilla "Kävelevä Silmä"-logolla.
Historia > 1960-luvulla

1961, CBS lopetti toiminnan Philips Recordsin kanssa, ja muodosti oman kansainvälisen järjestön, CBS Recordsin, joka käytti Columbian levytyksissä Yhdysvaltain ja Kanadan ulkopuolella CBS levymerkkiä.
1962, CBS aloitti folk-musiikin levyttämisen New Christy Minstrels-yhtyeen kanssa.
Bob Dylan ja Barbra Streisand olivat kuuluisimmat laulajat, joilla oli levytyssopimus Columbia Recordsin kanssa.
Myös Simon & Garfunkel kuului Columbia Recordsille.
Historia > 1970-luvulla

Vuonna 1970 Simon & Garfunkelin Bridge over Troubled Water oli menestys ja sitä myytiin 25 miljoonaa kappaletta.
Historia > 1980-luvulla Sonyn omistuksessa

Vuonna 1982 CBS Records julkaisi Michael Jacksonin Thrillerin, kautta aikojen suurimman myynnin saavuttaneen albumin.
Vuonna 1988 CBS Records, sisältyen Columbia Recordsin yksikkö myytiin Sonylle, joka uudelleen nimettiin Sony Music Entertainment-yhtiöksi vuonna 1991. Sonylla oli ainoana lisenssi CBS Records nimeen, se sitten valtasi oikeudet Columbian kauppamerkille Yhdysvaltain ulkopuolelta, Kanadassa ja Japanissa EMI:ltä, joka ei ollut käyttänyt niitä 1970.luvun alun jälkeen. CBS Masterworks Records oli uudelleen nimetty Sony Classical Records-yhtiöksi. Joulukuussa 2006, CBS Corporation uusi CBS Records nimen. 1997, Columbia teki sopimuksen ilman sopimusta olevien artistien Aware Recordsin kanssa. Tämän vuoksi Columbialla on ollut menestystä löytää hyviä artisteja. 2002 Columbia ja Aware solmivat option yhteistyön jatkumisesta.
Historia > Sony BMG-yhtiössä

2004 Sony liitettiin sen musiikkiosaston mukana Bertelsmann AG:n BMG yksikön kanssa yhdistetyksi yhtiöksi, Sony BMG, joka jatkoi Columbia Recordsin nimen käyttöä ja "kävelevä silmä" logon käyttöä kaikilla markkina-alueilla paitsi Japanissa. Japanissa, Columbian kauppamerkkejä omisti vielä muodollisesti Nippon Columbia, nykyisin Columbia Music Entertainment. Sony Music käyttää modifioitua versiota "maagisista nuoteista" kauppamerkkiä Sony Classicalin nimestä logoa. 1990-luvun alussa, Columbia väliaikaisesti palautti takaisin "nuotit ja mikin" logon ilman CBS:n mikrofoni merkkiä. Tätä logoa on virallisesti käytetty "Columbia Jazz" jazz-albumien julkaisuissa ja uudelleenpainoksissa.
Virallisesti, Legacy Recordigs Sony BMG:n katalogiosasto, uudelleen painattaa Columbian klassisia albumeja.
Aiheesta muualla

Wikimedia Commonsissa on kuvia tai muita tiedostoja aiheesta .
Columbia Recordsin kotisivut. (englanniksi)
Egyptin 24. dynastia

Egyptin 24. dynastia oli lyhytkestoinen kausi Egyptin historiassa. Dynastian faaraoiden pääkaupunki oli Sais Niilin läntisellä suistoalueella.
Egyptin 24. dynastian hallitsijat

| Nimi | Aika |
| --- | --- |
Tefnakht 	(Shepsesre): 732 eaa. - 725 eaa.
Bakenrenef (Wahkare): 725 eaa. - 720 eaa.
Dmytro Dorošenko

| Dmytro Dorošenko |
| --- | --- |

Henkilötiedot
Syntynyt: 8. huhtikuuta 1882 Vilna, Venäjän keisarikunta
Kuollut: 19. maaliskuuta 1951 München, Länsi-Saksa
Ammatti:  historioitsija ja poliitikko
Muut tiedot
Järjestö:  Edistysmielisten ukrainalaisten seura Sosialistifederalistinen puolue
 Nimikirjoitus
Dmytro Ivanovytš Dorošenko (ukr. Дмитро Іванович Дорошенко; 8. huhtikuuta 1882 – 19. maaliskuuta 1951) oli ukrainalainen historioitsija ja poliitikko. Dorošenko liittyi opiskelijana Edistysmielisten ukrainalaisten seuraan eli myöhempään Sosialistifederalistiseen puolueeseen. Ensimmäisen maailmansodan aikana hän oli Keskusvaltojen alaisen Ukrainan valtion ulkoministeri. Sodan jälkeen hän eli ulkomailla. Historioitsijana hän julkaisi esimerkiksi Ukrainan valtion ja kirkon historiaa käsitteleviä teoksia.
Tuotanto

Dorošenko julkaisi uransa aikana lähes tuhat teosta, jotka käsittelivät Ukrainan valtiota, slaavilaista historiaa, elämäkertoja, Ukrainan kirkkohistoriaa, historiografiaa ja Ukrainan suhdetta Länsi-Eurooppaan. Hänen tunnetuimpia teoksiaan ovat kaksiosaiset Narys istoriji Ukrajiny (1939), Istorija Ukrajiny 1917–1923 rr. (1930–1932) ja teokset Ohljad ukrajinskoji istoriografiji (1923) ja Pravoslava tserkva v mynulomu i sutšasnomu žytti ukrajinskoho narodu (1940).
Erik Magnusson

Erik Allan Magnusson (s. 1919 Borgeby) oli ruotsalainen kuvataiteilija ja kuvanveistäjä.
Magnusson opiskeli sekä Oskar Anderbergin että Jonas Frödingin johdolla. Hän teki myös opintomatkoja Eurooppaan. Magnusson maalasi värikylläisiä maisemia sekä muotoili figuureja ja rintakuvia.
Emerald (Queensland)

| Emerald |
| --- | --- |

Valtio:  Australia
Osavaltio:  Queensland
Perustettu:  1860-luku
Kaupungiksi:  1878
Pinta-ala:  
 – Kokonaispinta-ala:  39,0 km²
Korkeus:  180 m
Väkiluku (2016):  13 529
 – Väestötiheys:  347 as./km²
Infobox OKVirheellinen NIMI-arvo: 
Emerald on kaupunki Australiassa, Queenslandin osavaltiossa. Kaupungissa oli 13 529 asukasta vuoden 2016 väestönlaskennassa, ja se sijaitsee 920 kilometriä Brisbanesta luoteeseen. Emerald perustettiin 1860-luvulla, ja siitä tuli kaupunki vuonna 1878. Nykyään kaupungin ympäristössä kasvatetaan esimerkiksi karjaa ja lampaita. Siellä tuotetaan myös puuvillaa. Kaupungin asukkaista noin 26 prosenttia on alle 14-vuotiaita, ja noin viisi prosenttia on yli 65-vuotiaita.
Ilmasto

Emeraldissa on Köppenin ilmastoluokituksen mukaan subtrooppinen aroilmasto. Vuoden keskilämpötila on noin 22 °C ja keskimääräinen sademäärä 676 millimetriä. Tammikuu on lämpimin kuukausi. Silloin vuorokauden keskilämpötila on noin 28 °C. Kylmin kuukausi on heinäkuu, jolloin keskilämpötila on noin 15 °C. Sateisin kuukausi on helmikuu, jolloin sataa keskimäärin noin 117 millimetriä. Syyskuu puolestaan on kuivin kuukausi. Silloin keskimääräinen sadanta on noin 16 millimetriä.
Aiheesta muualla

Kuvia tai muita tiedostoja aiheesta Emerald (Queensland) Wikimedia Commonsissa
Ede Poldini

Ede Poldini
Eduard (Ede) Poldini (13. kesäkuuta 1869 Budapest – 28. kesäkuuta 1957 Corseaux) oli unkarilainen säveltäjä ja pianisti.
Poldini opiskeli Budapestissa ja Wienissä. Tämän jälkeen hän vietti vuoden Genevessä. Vuonna 1908 hän muutti pysyvästi Sveitsiin. Hän sai vuonna 1948 Unkarin hallituksen myöntämän taiteilijamitalin.
Poldini sävelsi lukuisia oopperoita, joista suurimman suosion saavutti Farsangi lakodalom. Unkarinkielistä teosta on kuvattu yhdistelmäksi saksan- ja ranskankielisiä koomisia oopperatyylejä sekä kansanomaisia unkarilaisia aineksia. Oopperoilla ja opereteilla Poldini menestyi varsinkin Unkarissa. Muualla hän sen sijaan tuli paremmin tunnetuksi säveltämillään pianominiatyyreillä, joiden joukossa on 1900-luvun alussa kansainvälistä suosiota saavuttanut Poupée valsante. Poldinin tuotantoon kuuluu myös kuoroteoksia ja lauluja. Leo Ornstein äänitti pianistina Poldinin musiikkia jo vuonna 1913. Myöhempiin Poldinin teosten levyttäjiin kuuluu Janice Weber.
Aiheesta muualla

IMSLP: nuotteja
Erkki Heinänen

Erkki Niilo Heinänen (15. huhtikuuta 1931 Virrat – 3. huhtikuuta 2021 Helsinki) oli suomalainen maatalouskemisti. Hän oli Valtion maatalouskemian laitoksen johtaja professorin arvolla 1977–1993 ja Kasvintuotannon tarkastuskeskuksen maatalouskemian laitoksen johtaja 1993–1994, ja hän tutki kamferikemiaa.
Eurooppa-liigan kausi 2012–2013

| UEFA Europa League 2012–2013 |
| --- | --- |

Joukkueiden määrä:  48+8 161 karsijasta
Ajankohta:  5. heinäkuuta 2012 – 15. toukokuuta 2013
  ← 2011–2012 :  2013–2014 → 
UEFA Europa Leaguen kausi 2012–2013 oli jalkapallokilpailu Eurooppa-liigan neljäs kausi nykyisellä nimellään ja 42. UEFA:n järjestämä turnaus eurooppalaisille seurajoukkueille. Loppuottelu pelattiin Amsterdam Arenalla Amsterdamissa Alankomaissa. Mestaruuden voitti Chelsea FC. Atlético Madrid lähti kauteen puolustavana mestarina.
Osallistujat

Osallistujat Eurooppa-liigaan tai sen karsintaan jakautuivat maittain UEFA:n maakertoimen mukaan.
|  | Kierrokselta aloittavat joukkueet | Edelliseltä kierrokselta edenneet joukkueet | Mestarien liigasta siirtyvät joukkueet |
| --- | --- | --- | --- |
| Ensimmäinen karsintakierros (74 joukkuetta) |  17 cup-mestaria sarjoista 37-53  25 toiseksi sijoittunutta joukkuetta sarjoista 28-53 (pois lukien Liechtenstein)  29 kolmanneksi sijoittunutta joukkuetta sarjoista 22-51 (pois lukien Liechtenstein)  3 joukkuetta Fair Play -rankingin perusteella |  |  |
| Toinen karsintakierros (80 joukkuetta) |  16 cup-mestaria sarjoista 21-36  12 toiseksi sijoittunutta joukkuetta sarjoista 16-27  6 kolmanneksi sijoittunutta joukkuetta sarjoista 16-21  6 neljänneksi sijoittunutta joukkuetta sarjoista 10-15  3 viidenneksi sijoittunutta joukkuetta sarjoista 7-9 |  37 voittajaa ensimmäiseltä karsintakierrokselta |  |
| Kolmas karsintakierros (58 joukkuetta) |  3 cup-mestaria sarjoista 16-18  6 kolmanneksi sijoittunutta joukkuetta sarjoista 10-15  3 neljänneksi sijoittunutta joukkuetta sarjoista 7-9  3 viidenneksi sijoittunutta joukkuetta sarjoista 4-6 (mukaan lukien Ranskan liigacupin mestarin)  3 kuudenneksi sijoittunutta joukkuetta sarjoista 1-3 (mukaan lukien Englannin liigacupin mestari) |  40 voittajaa toiselta karsintakierrokselta |  |
| Play-off kierros (62 joukkuetta) |  10 cup-mestaria sarjoista 8-17  3 kolmanneksi sijoittunutta joukkuetta sarjoista 7-9  3 neljänneksi sijoittunutta joukkuetta sarjoista 4-6  3 viidenneksi sijoittunutta joukkuetta sarjoista 1-3 |  29 voittajaa kolmannelta karsintakierrokselta |  14 Mestarien liigan kolmannelta karsintakierrokselta pudonnutta |
| Lohkovaihe (48 joukkuetta) |  Hallitseva mestari  6 cup-mestaria sarjoista 1-7 |  31 voittajaa play-off kierrokselta |  10 Mestarien liigan play-off kierrokselta pudonnutta |
| Pudotuspelit (32 joukkuetta) |  |  12 lohkovoittajaa lohkovaiheesta  12 lohkokakkosta lohkovaiheesta |  8 Mestarien liigan lohkovaiheessa kolmanneksi sijoittunutta |
Osallistujat > Joukkueet

| Ensimmäinen karsintakierros |
| --- | --- | --- | --- |
|  Osijek |  Šiauliai |  Aktobe |  Floriana |
|  Gomel |  Metalurgs |  Eschen/Mauren |  Portadown |
|  Lech Poznań |  Daugava |  Čelik Nikšić |  Cliftonville |
|  Senica |  Metalurgi Rustavi |  Rudar Pljevlja |  Crusaders |
|  Rosenborg |  Torpedo Kutaisi |  Zeta |  EB/Streymur |
|  Jagodina |  Baku |  Tirana |  Víkingur |
|  Elfsborg |  Khazar Lankaran |  Teuta Durrës |  NSÍ Runavík |
|  Kalmar FF |  Inter Baku |  Flamurtari Vlorë |  Jeunesse Esch |
|  Borac Banja Luka |  Celje |  Nõmme Kalju |  Grevenmacher |
|  Sarajevo |  Olimpija Ljubljana |  Narva Trans |  Differdange 03 |
|  JJK |  Mura 05 |  Levadia Tallinn |  FC Santa Coloma |
|  KuPS |  Renova |  Bangor City |  UE Santa Coloma |
|  St. Patrick's Athletic |  Metalurg Skopje |  Llanelli |  La Fiorita |
|  Bohemians |  Shkëndija |  Cefn Druids |  Libertas |
|  Honvéd |  FH |  Shirak |  Stabæk |
|  MTK Budapest |  ÍBV |  Gandzasar |  MYPA  |
|  Dacia Chişinău |  Þór Akureyri |  Pyunik Jerevan |  Twente |
|  Zimbru Chişinău |  Ordabasy |  Hibernians |  |
|  Sūduva Marijampolė |  Zhetysu |  Birkirkara |  |
Toinen karsintakierros
|  Anži Mahatškala |  Bnei Yehuda |  Hajduk Split |  Vojvodina |
|  Metalurh Donetsk |  Maccabi Netanya |  Slaven Belupo |  AIK |
|  Vitesse |  Mladá Boleslav |  Naftan Novopolotsk |  Široki Brijeg |
|  Bursaspor |  Viktoria Plzeň |  Shakhtyor Salihorsk |  Inter Turku |
|  Asteras Tripolis |  Admira Wacker Mödling |  Legia Varsova |  Sligo Rovers |
|  AGF |  Ried |  Ruch Chorzów |  Videoton |
|  Gent |  APOEL |  Spartak Trnava |  Milsami Orhei |
|  Rapid Bukarest |  Anorthosis |  Slovan Bratislava |  Žalgiris Vilnius |
|  St. Johnstone |  CSKA Sofia |  Aalesund |  Skonto |
|  Young Boys |  Levski Sofia |  Tromsø |  Dila Gori |
|  Servette |  Lokomotiv Plovdiv |  Red Star Belgrade |  |
Kolmas karsintakierros
|  Liverpool |  Marítimo |  PAOK |  Sparta Praha |
|  Athletic Bilbao |  Dynamo Moskova |  Horsens |  Rapid Wien |
|  Hannover 96 |  Arsenal Kiova |  Genk |  Omonia |
|  Internazionale |  Heerenveen |  Steaua Bukarest |  |
|  Marseille |  Eskişehirspor |  Dundee United |  |
Play-off kierros
|  Newcastle United |  Dnipro Dnipropetrovsk |  Luzern | (MES k3) |
|  Levante |  PSV Eindhoven | (MES k3) | (MES k3) |
|  Stuttgart |  AZ | (MES k3) | (MES k3) |
|  Lazio |  Trabzonspor | (MES k3) | (MES k3) |
|  Bordeaux |  Atromitos | (MES k3) | (MES k3) |
|  Sporting CP |  Midtjylland | (MES k3) | (MES k3) |
|  Hapoel Tel Aviv |  Lokeren | (MES k3) |  |
|  TsSKA Moskova |  Dinamo Bukarest | (MES k3) |  |
|  Metalist Kharkiv |  Heart of Midlothian | (MES k3) |  |
Lohkovaihe
|  Atlético Madrid (Hallitseva mestari) |  Lyon | (MES PO) | (MES PO) |
|  Tottenham Hotspur |  Académica | (MES PO) | (MES PO) |
|  Napoli | (MES PO) | (MES PO) |  |
|  Rubin Kazan | (MES PO) | (MES PO) |  |
|  Bayer Leverkusen | (MES PO) | (MES PO) |  |
Pudotuspelien 1. kierros
(MES LV)
(MES LV)
Ohjelma

Muut arvonnat paitsi lohkovaiheen arvonta suoritettiin UEFA:n päämajassa Nyonissa Sveitsissä.
UEFA:n vahvistama aikataulu:
| Vaihe | Kierros | Arvonta pvm>  | 1>  osa | 2>  osa |
| --- | --- | --- | --- | --- |
| Karsinta | Ensimmäinen kierros | 25. kesäkuuta 2012 | 5. heinäkuuta 2012 | 12. heinäkuuta 2012 |
| Karsinta | Toinen kierros | 25. kesäkuuta 2012 | 19. heinäkuuta 2012 | 26. heinäkuuta 2012 |
| Karsinta | Kolmas kierros | 20. heinäkuuta 2012 | 2.elokuuta 2012 | 9.elokuuta 2012 |
| Play-off | Play-off -kierros | 10.elokuuta 2012 | 23.elokuuta 2012 | 30.elokuuta 2012 |
| Lohko | 1. Ottelupäivä | 31.elokuuta 2012 (Monaco) | 20. syyskuuta 2012 | 20. syyskuuta 2012 |
| Lohko | 2. Ottelupäivä | 31.elokuuta 2012 (Monaco) | 4. lokakuuta 2012 | 4. lokakuuta 2012 |
| Lohko | 3. Ottelupäivä | 31.elokuuta 2012 (Monaco) | 25. lokakuuta 2012 | 25. lokakuuta 2012 |
| Lohko | 4. Ottelupäivä | 31.elokuuta 2012 (Monaco) | 8. marraskuuta 2012 | 8. marraskuuta 2012 |
| Lohko | 5. Ottelupäivä | 31.elokuuta 2012 (Monaco) | 22. marraskuuta 2012 | 22. marraskuuta 2012 |
| Lohko | 6. Ottelupäivä | 31.elokuuta 2012 (Monaco) | 6. joulukuuta 2012 | 6. joulukuuta 2012 |
| Pudotuspelit | 1. Kierros | 14. joulukuuta 2012 | 14. helmikuuta 2013 | 21. helmikuuta 2013 |
| Pudotuspelit | Neljännesvälierät | 14. joulukuuta 2012 | 7. maaliskuuta 2013 | 14. maaliskuuta 2013 |
| Pudotuspelit | Puolivälierät | 15. maaliskuuta 2013 | 4. huhtikuuta 2013 | 11. huhtikuuta 2013 |
| Pudotuspelit | Välierät | 15. maaliskuuta 2013 | 25. huhtikuuta 2013 | 2. toukokuuta 2013 |
| Pudotuspelit | Loppuottelu | 15. maaliskuuta 2013 | 15. toukokuuta 2013 Amsterdam Arena, Amsterdam | 15. toukokuuta 2013 Amsterdam Arena, Amsterdam |